Shalom!
Tere tulemast vaatama saadet "Avastades Piiblit - Baruch Korman",
mille tuum on seotud mõttega "Sa pead armastama Iisraeli!"
Loodetavasti olete meiega selle pooltunni,
kus dr. Baruch, tõlgendab oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Mil iganes keegi loeb või uurib prohvetlikke sõnumeid,
siis üks sõna, mis ikka ja jälle esile kerkib,
on mõte katsumusest, proovilepanekust või kannatusest.
Tark piibliuurija küsiks, mis on selle kannatuse allikaks?
Sest see, kuidas keegi vastab sellele küsimusele,
aitab tal ka teada, mis ajast see prohvetlik sõnum räägib.
Olen mitmeid kordi maininud Jumala Sõna tõotusest,
et me ei saa kogema Jumala viha.
Küll aga ei tõota Piibel kusagil, et me ei lähe läbi kannatusteajast.
Oleme näinud Ilmutuse 6. peatüki põhjal,
et seal avatud esimesed 5 pitserit pole kuidagi seotud Jumala vihaga,
vaid need puudutavad saatana poolset usklike tagakiusu
ja üleüldisi kannatusi.
Nüüg aga oleme valmis 6. pitseriks.
Avame koos Ilmutuse 6:12.
Näeme seal väga olulisi piibellikke vihjeid,
mis aitavad meil mõista ja tõlgitseda seda ettekuulutust,
et saaksime seada end õigesse positsiooni.
Mis see on?
Sõnakuulelikkus Jumala Sõnale.
Ilmutuse 6:12: "Ja (vaata), ma nägin, kui ta avas kuuenda pitseri"
Jumal tahab siin salmis juba haarata kogu me tähelepanu,
öeldes inglisekeelses Piiblis: "Vaata, et sündis suur maavärin"
Kui Piibel mainib maavärinat,
siis sellega on seotud paar erinevat tähendust.
Esiteks viitab see sellele, mis selle maavärinaga kaasneb
ehk kuidas see avaldab ülemaailmset mõju;
kuidas see mõjutab kõiki ja kõike.
Teiseks annab maavärin millestki teada.
Nii et Jumal tahab saada me tähelepanu,
soovides teavitada meid millestki, millel on ülemaailmne mõju.
"...sündis suur maavärin
ning päike läks mustaks nagu leinariie ja kuu muutus nagu vereks."
Taaskord, peame jälgima hoolikalt kõiki ilmutuslikke kirjakohti.
Eriti prohveteeringud kätkevad endas erinevaid vihjeid ja suuniseid,
et aidata meil jõuda õigete järeldusteni.
Kui vaadata näiteks Matteuse 24:29,
siis me näeme seal midagi sarnast ja samas erinevat
ja see on oluline.
Sarnast selles mõttes,
et see sarnaneb sellele, millest just lugesime.
Samas aga on seal üks väga oluline erinevus.
Mis see on?
Matteuse 24:29 ütleb, et päike pimeneb
ja kuu ei anna oma kuma.
Samas see pole see, millest Ilmutuse kirjakoht räägib.
Ilmutuse 6:12 on öeldud, et kuu muutub punaseks nagu veri.
Kaks erinevat teksti kirjeldust kahe väga erineva eesmärgiga.
Ehk teisisõnu - need kaks kirjakohta
viitavad kahele erinevale sündmusele, mis saavad juhtuma.
Kui Matteuse 24 räägib päikese pimenemisest
ja sellest, et kuu ei kuma enam,
siis see kõik kuulutab ette Jeesuse teist tulemist.
Jutt käib Tema teisest tulemisest.
Samas ei räägi 24:29-31 usklike ülesvõtmisest,
vaid Jeesuse teisest tulemisest eesmärgiga rajada oma Kuningriik.
Nii et see pole ülesvõtmine, vaid Jeesuse teine tulemine.
Nii on väga oluline, et piibliuurijad teeksid vahet
Jeesuse teise tulemise vahel, kui pilved avanevad
ja Jeesus tuleb valgel hobusel nagu Ilmutuse 19. ptk.'s kirjas.
Ja Jumala pühad on koos Temaga.
Ta tuleb, et võita ära saatan ja rajada oma Kuningriik.
Kui Piibel räägib päikese mustaks muutumisest,
mis on nagu leinariie
ja kuu punaseks muutumisest, mis näeb välja nagu veri,
siis see räägib ühest teisest sündmusest teisel ajal.
Olgu siinkohal öeldud,
et seda päikese mustaks muutumist ja kuu punaseks muutumist
mainitakse Piiblis esimest korda Joeli raamatus (Joeli 3:4).
Sealses kirjakohas antakse teada ka Jumala vihast.
Joeli raamat muide räägib viimasest võimalusest
pöörduda oma teedelt ja hüüda appi Issandat,
enne, kui Jumala viha tabab Maad.
Joeli 3:4 sõnul muutub päike pimedaks ja kuu vereks,
kuulutades, et usklike ülesvõtmine on lähedal.
St Jeesuse naasemist.
Mitte Tema teist tagasitulekut,
vaid Tema naasemist pilvedel,
et koguda kokku kõik, kes on Tema vere läbi lunastatud.
Vaatame uuesti Ilmutuse 6:12:
"...sündis suur maavärin
ning päike läks mustaks nagu leinariie ja kuu muutus nagu vereks"
Sellist kuud teatakse ka verekuuna, aga siin on veel midagi väga olulist.
On palju inimesi, kes on väitnud,
et 2014. ja 2015. aastal olid kuuvarjutused
nii paasapühade- kui palmipuudepühade ajal.
Seda siis kokku 4 korda.
Nii on nad rääkinud neljast verekuust.
Sellega aga on üks probleem.
Kuigi kuuvarjutuse kontekstis räägitakse ka verekuust,
siis see pole mitte selline verekuu, millest Piibel räägib.
Nii on väga ohtlik siduda neid toimunud/toimuvaid kuuvarjutusi
selle piibelliku nähtusega, millest täna räägime
ja mis puudutab kuu punaseks muutumist.
Ilmutuse raamat räägib hoopis millestki muust.
Küsimus pole kuuvarjutuses ja neis, mis on juba olnud.
Piibellik verekuu räägib Jumala vihast.
Kuidas me seda teame?
Selle põhjal, mida nii Joeli kui ka Ilmutuse raamat räägivad.
Miks ma sellest õpetan?
Vaatame taaskord Ilm. 6:12: "...sündis suur maavärin"
See räägib ühest ülemaailmsest suurest sündmusest.
"...ning päike läks mustaks nagu leinariie"
See viitab meeleparandusele,
sest leinariie tähendab Piiblis alati meeleparandust.
"...ja kuu muutus nagu vereks" ehk punaseks nagu verekuu,
mis viitab meeleparandusele, mis viib lunastuseni.
Salm 13: "...ning taevatähed kukkusid maa peale,
nii nagu viigipuu, mida suur tuul raputab,
viskab maha oma suvemarjad."
See kõik viitab taaskord Joeli raamatu sündmustele.
Joel kuulutab seal ette Jumala viha tulekut
ja võimalust hüüda veel viimast korda appi Issanda nime,
et pääseda Tema viha eest.
See on just see,
mida ka Johannes tahab, et me teeksime.
Ta kuulutab ette Jumala viha tulekut.
Kuidas ma seda tean?
Vaatame salmi 14, kus on öeldud: "Ning taevas taganes"
Kuidas see taganes? "Otsekui kokkukeeratav rullraamat."
"...ja kõik mäed ja saared tõugati ära oma paigast."
Jumal räägib siin ühest muutusest.
Millestki, mis avaldab ülemaailmset mõju.
Las ma öelda midagi.
Paljud inimesed tahavad väita - ja see on vale otse põrgust,
et Ilmutuse raamatu ennustused on juba täitunud;
et need räägivad hävingust, mis toimusid umbes teise templi ajal -
70 AD - veidi enne ja pärast Jeesust.
Kuid see on nii kaugel sellest, millest Ilmutuse 6:14 tegelikult räägib.
Ilmutuse raamatut
pole võimalik tõlgendada muidu kui vaid sümbolite keeles,
kasutades selleks õiget metoodikat.
Kui aga kasutada seda sama metoodikat
mõne teise Piibli raamatu puhul,
muudaks see kõik teised piiblitekstid tühiseks või mitte paikapidavaks.
Vaatame uuesti salmi 14, mis räägib ühest muutusest,
sest "kõik mäed ja saared tõugati ära oma paigast,
ning ilmamaa kuningad ja ülikud ja sõjapealikud ja rikkad ja võimsad
ja kõik orjad ja vabad"
Mida nad tegid?
Siinse kirjelduse põhjal pole vahet, oled sa rikas või vaene,
tugev või nõrk, omad staatust või mitte.
Kõik, kes pole võtnud Joeli sõnu südamesse
ega hüüdnud appi Issanda nime,
siis mis nendega juhtub?
Vaatame, mis siin juhtus?
"Nad peitsid end koopaisse ja mägede kaljulõhedesse.
Ja nad ütlesid mägedele ja kaljudele:
Langege meie peale
ja peitke meid troonil istuja palge eest
ning Talle viha eest!"
Siin on nüüd esimene viide millelegi, mida siin näeme.
Jumala viha tuleb esile alles siis, kui jõutakse kuuenda pitserini.
On see viha juba langenud? Ei ole.
Me näeme siin, et tegu on Jumala viha esiletulekuga
ja selle puhkemine on lähedal.
Nii et kui maailma inimesed näevad taevas toimuvaid sündmusi -
kui maa väriseb ja kõik need sündmused leiavad aset,
siis nad ka teavad, mis saab sündima.
Mis see on?
Jumala viha tuleb esile.
Ja mida nad siis teevad?
Selle asemel, et teha seda, mida Joel soovitab -
hüüda appi Issanda nime ja parandada meelt,
et pääseda Jumala viha eest nagu 1 Tessalooniklastele 5:9 ütleb.
Mida aga nemad teevad? Püüavad hoopis peitu pugeda.
"Ja nad ütlesid mägedele ja kaljudele:
Langege meie peale ja peitke meid troonil istuja (st Jumala) palge eest
ning Talle viha eest!" (Tall on Jumala Poeg).
Ja vaatame, mida salm 17 ütleb:
"Sest nende suur vihapäev on tulnud, kes suudab jääda seisma?"
Nii lõppebki Ilmutuse 6. peatükk Jumala viha esiletulemisega.
Liigume edasi 7. peatükki.
Ilmutuse 7. peatükis toimub üks muutus.
Muutus, kus vaadatakse ühele teisele inimeste pundile.
Enne 6. pitseri avamist
nägime me 5. pitseri juures inimesi, keda surmati.
Miks?
Tänu Jumala Sõnale
ja nende elu tunnistusele, mis peegeldas Jumala Sõna.
Neid ehk usklikke kiusati taga.
Neid kiusati taga nende ustavuse pärast.
Millest ma aga veel tahan rääkida, on Iisraeli saatus.
Liikudes edasi Ilmutuse 7. peatükki,
me näeme, et Jumal pole unustanud Iisraeli.
Selleks, et Jeesuse teine tulek saaks toimuda,
peab Iisrael parandama meelt ja hakkama uskuma Jeesusesse.
Teeme siin ühe asja selgeks.
Enne, kui Jumala viha saab välja valatud,
toimub usklike ülesvõtmine.
Seda vahetult enne Jumala viha väljavalamist.
Ilmutuse 6. ptk.'i lõpus vaid teavitatakse Jumala vihast,
kuigi me näeme prohvetlikke märke, et selle avaldumine on lähedal
ja Piibel juhendab meid
hüüdma appi Issanda nime, et saada päästetud.
Nüüd aga toimub üks üleminek.
Vaatame Ilmutuse 7:1:
"Pärast seda ma nägin nelja inglit seisvat ilmamaa neljal nurgal
kinni pidamas ilmamaa nelja tuult"
Mida me näeme ikka ja jälle kordumas?
Number 4.
4 inglit, 4 ilmamaa nurka ja 4 ilmamaa tuult.
Millest see räägib?
Nagu mõned saated tagasi rääkisime, on number 4 seotud maailmaga.
Ehk siis Jumal ütleb siin, et Ta viha tabab kogu maailma.
Vaatame uuesti:
"Pärast seda ma nägin nelja inglit seisvat ilmamaa neljal nurgal
kinni pidamas ilmamaa nelja tuult
et tuul ei puhuks ilmamaa peale ega mere peale ega ühegi puu peale."
See tuul on Jumala viha.
Ühtlasi näeme siin, et saab olema üks kuulutus,
mis hoiab Jumala vihatuule puhumist tagasi,
et see ei langeks üle ilmamaa.
Ilm. 7:2: "Ja ma nägin teist inglit
tulevat üles päevatõusu poolt (ehk idast)"
Olles uurinud Joona raamatut,
me näeme seost ida ja Jumala kohtumõistmise vahel.
Seda meeles pidades me näeme,
et tuleb veel üks ingel, kellel on oma ülesanne.
Ta teab, et Jumala viha on vältimatu, kuid mis siis juhtub?
Ilm. 7:2: "Ja ma nägin teist inglit tulevat üles päevatõusu poolt,
temal oli elava Jumala pitsat"
See pitsat või pitser on üks teistsugune pitser
ja räägib midagi omamisest.
See räägib omandist.
Siinsete sündmuste puhul on oluline mõista konteksti.
Me näeme Ilmutuse 6. ptk.'i lõpus, et Jumala viha esiletulek on vältimatu
ja nii näeme Ilmutuse 7. ptk.'i alguses nelja inglit,
kes on valmis laskma neljal tuulel puhuda üle ilmamaa nelja nurga,
et tuua esile Jumala viha.
Ja mis siis juhtub?
Viivitus.
Vaatame Ilm. 7:2:
"Ja ma nägin teist inglit tulevat üles päevatõusu poolt,
temal oli elava Jumala pitsat
ning ta hüüdis suure häälega neile neljale inglile,
kellel oli lastud teha kahju ilmamaale ja merele:
Ärge tehke kahju ilmamaale ega merele ega puudele, enne kui"
Taaskord, Jumala viha väljavalamine ja Talle kohtumõistmine on vältimatud
ja need on valmis langema kogu ilmamaa peale,
kuniks juhtub midagi.
Ingel ütleb: "Oodake!
Enne seda peab veel midagi juhtuma."
Enne, kui Jumala viha saab langeda üle ilmamaa,
tabavad maad erinevad katkud jne.
Sarnased neile, mida näeme 2 Moosese raamatus.
2 Moosese raamat räägib Jumala rahva vabastamisest.
Iisraeli rahva vabastamisest,
mille käigus 12 suguharu astusid lepingulisse suhtesse Jumalaga.
Mis sünnib lõpuaegadel?
Midagi väga sarnast.
Jumal kasutab oma kohtumõistmist ja viha,
et tuua Iisrael tagasi uude ja lepingulisse suhtesse iseendaga.
Üks oluline asi veel.
Nõnda, nagu iisraellased tõid Egiptusest vabanedes
endaga suure hulga paganaid kaasa,
nõnda tuleb ka lõpuaegadel erinevatest rahvustest inimesi,
kes hakkavad uskuma Jumalasse ja Päästjasse Jeesusesse.
Jumal liigub ja laseb neil asjadel sündida,
et suurim hulk rahvast - nii juute kui paganaid,
võiks saada päästetud ja saada osa Tema Kuningriigist.
Kui oleks mõnda muud võimalust, kuidas seda teha, Ta teeks seda.
Aga see on nüüd see, kuidas see toimuma saab.
See on see, mida läheb tarvis.
Ilm. 7:3: Ärge tehke kahju ilmamaale ega merele ega puudele,
enne kui me oleme pannud pitseri oma Jumala sulaste otsaesisele!”
Mis siis sünnib?
See ingel saab liikuma ühel väga erilisel moel.
Vaadake, kuhu see pitser pannakse. Nende otsaette.
Tahan, et näeksime, et Piiblis kehtivad oma raamistikud.
See tähendab, et Jumal võtab mõne juba toimunud asja
ja rakendab seda sama kujundit ja tõde
mõnes teises kohas,
et tuua seda õpetust ja tarkust ühte teise piibellikku konteksti.
Mäletate, kuidas Aadam ja Eeva
visati peale pattu langemist Eedenist välja.
Nad heideti sealt oma langenud seisus välja.
Nad said lapsed
ja mäletate, kuidas Kain tappis Aabeli?
Ja mis siis juhtus?
Me näeme, et Kain sai külge teatud pitseri,
et keegi ei saaks teda tappa.
Ta ei saanud seda pitserit seetõttu, et ta olnuks õige
või et ta olnuks selle välja teeninud.
Ta sai selle tänu Jumala kutsele ja eesmärkidele oma elus.
Nõndasamuti on Jumal oma ülemlikkuses
valinud ja kutsunud Iisraeli,
pannes Iisraeli kui oma astja ühe kindla eesmärgiga siia maailma.
Nii näemegi ka, kuidas Iisrael saab pitseeritud.
Ilm. 7:4: "Ma kuulsin pitseriga märgitute arvu:
sada nelikümmend neli tuhat"
Seda numbrit - 144 000, võib tõlgendada paaril erineval moel.
Esiteks me näeme,
et igast 12-Iisraeli suguharust pitseeritakse 12 000 inimest.
Nii et numbrid 12 ja 1000 mängivad olulist rolli,
et saada kokku 144 000.
On neid, kes võtavad seda numbrit väga otseselt,
öeldes, et Iisraeli 12-suguharust saabki olema vaid 144 000 inimest,
kes saavad pitseeritud
ja keda Jumal saab lõpuaegadel väga eriliselt kasutama.
See võib nii olla.
Teised ütlevad, et nr 12 on seotud 12-juudi suguharuga
ja 1000 räägib täielikuks saamisest.
Nii et küsimus pole juutide jäägis,
vaid juutides, kelle Jumal hoiab lõpuaegadel alal,
kui Tema viha ja kohtumõistmine tabavad maailma.
Et Iisraeli üldine pitseerimine
saab olema kui tunnistuseks kõigile rahvastele.
Me tuleme mõlema nende tõlgenduse juurde tagasi,
kui näeme uuesti numbrit 144 000 Ilmutuse 14. peatükis.
Kuid olgu alustuseks öeldud midagi,
mida saab kindlalt väita ja mis on väga huvitav.
Esiteks, jah, siin on 12 suguharu,
aga siin on toimunud ka teatud muutused.
Siit edasi lugedes näete esimesena Juuda hõimu,
mis ei tohiks üllatada tänu Juuda hõimu olulisusele.
Juuda hõim saab lõpuaegadel juhtima ja nö valitsema teiste hõimude üle.
Nii et 12 000 inimest Juuda hõimust, 12 000 Ruubeni hõimust,
12 000 Gaadi suguharust, 12 000 Aaseri suguharust,
12 000 Naftali suguharust ja 12 000 Manasse suguharust.
Siin on nüüd midagi huvitavat, sest üks suguharu jäetakse välja.
Milline?
Daani suguharu.
Seda üldse ei mainitagi siin ja seda põhjusega.
Enamus Uue Testamendi õpetlasi mõistab Daani suguharu osas...
Kui vaadata nii Joosua kui Kohtumõistjate raamatut,
kus suguharud said pärandiks teatud maatükid,
siis Daani suguharu sai endale maa vilistite lähedal,
kuid nad mässasid selle vastu.
Nii liikusid nad üles Iisraeli põhja ossa,
kus nad leidsid enda jaoks parema maa.
Maa, mida oli lihtsam vallutada.
Kuna nad aga ei leppinud Jumala pärandi- ja eesmärkidega -
Jumala poolt antud maaga,
on see ka piibliõpetlaste sõnul põhjus,
miks neid ei mainita siin Ilmutuse 7. peatükis.
Teiseks aga näeme,
et siin mainitakse ühte Joosepi poegadest.
Seda 6. salmi lõpus, kus on juttu Manasse suguharust.
Manasse oli Joosepi esimene poeg.
Mäletate, 1 Moosese 48,
mainitakse ka Joosepi teist poega - Efraimi,
kes sai selle erilise õnnistuse.
Joosep keelitas oma isa seda andmast,
aga Jaakob tegi, mida ta tegi.
Miks siis Ilmutuse raamatus Manasse ja mitte Efraim?
Sest siin on tegu Jumala Kuningriigiga,
mis pöördub tagasi Jumala algsete plaanide juurde.
Mis selleks oli? Teatud kindel kord.
Seetõttu mainitaksegi siin Manasset.
Ühtlasi mainitakse siin ülejäänud Iisraeli suguharusid.
Kõiki need erinevad Iisraeli suguharud on mainitud.
Tahan tänase õpetuse lõpetuseks öelda,
et Ilmutuse 7. peatüki esimene osa õpetab meile midagi väga olulist.
Seda, et Jumal pole asendanud Iisraeli millegi muuga
ega hüljanud Iisraeli.
Ta on hoopis pitseerinud Iisraeli, et lunastada see
ja kasutada teda võimsasti lõpuaegadel.
Me tänane aeg on läbi,
aga me jätkame järgmisel korral Ilmutuse 7. peatükiga.
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas